Համբուրգի թանգարան

Համբուրգի թանգարան (անգլ.՝ Museum für Hamburgische, կամ Համբուրգի պատմության թանգարան, անգլ.՝ Museum für Hamburgische Geschichte), Գերմանիայի Համբուրգ քաղաքում գործող պատմության թանգարան։ Ներկայիս վայրում թանգարանն իր գործունեությունն սկսել է 1922 թվականից, իսկ նրա հիմնական կառույցը` դեռևս 1839 թվականից։ «Համբուրգի թանգարան» անվանումը ստացել է 2006 թվականին։ Տեղակայված է Համբուրգի կենտրոնում` Planten un Blomen զբոսայգում։ Պատմություն Համբուրգի պատմության ընկերությունը (Verein für Hamburgische Geschichte) հիմնադրվել է 1839 թվականին և սկսել է հավաքագրել Համբուրգի անտիկ հավաքածուները (Sammlung Hamburger Altertümer)։ Առաջին ցուցադրությունը ներառել է քանդված Սուրբ Մարի տաճարի և երկու վանական համալիրների ճարտարապետական բեկորներ։ Holstenwall-ում գտնվող գլխավոր շենքը նախագծել է Ֆրիզ Շումախերը, այն կառուցվել է 1914-1922 թվականներին։ Թանգարանը կառուցվել է նախկին Bastion Henricus վայրում, որը կազմում է 1616-1625 թվականներին բարոկկո ոճով կառուցված ամրության մաս, կառուցվել է հոլանդացի Յան վան Վալչենբուի կողմից քաղաքն անառիկ պահելու համար։ Թանգարանի բակը վնասվել է 1842 թվականին հրդեհից, լիովին վերականգնվել է 1995 թվականին։ Թանգարանի ներսի բակի ապակե գմբեթի կառուցումն ավարտվել է 1989 թվականին։ 1825-1912 թվականներին, նախքան Բերգեդորֆ տեղափոխվելը, Համբուրգի աստղադիտարանը զբաղեցրել է թանգարանի տեղը։ Թանգարանը նախկինում տեղակայված է եղել Johanneum դպրոցում։ Թանգարանը դարձել է պետական սեփականություն Օտտո Լաֆերի ղեկավարության ներքո, սակայն սա փոփոխվել է 1999 թվականին։ Թանգարանն ստացել է hamburgmuseum անվանումը, իսկ hm սկզբնատառերը` 2006 թվականին։ 2008 թվականից թանգարանում կազմակերպվում է «Համբուրգի պատմության թանգարանի ընկերների միություն» (hm freunde) ծրագիրը։ Ինտերեր և հավաքածու 1839 թվականին հիմնադրված «Համբուրգի պատմության ընկերությունը» կարողացել է պահպանել տարբեր ձեռագործ իրեր։ 1604 թվականին կառուցված Համբուրգի Սուրբ Պետրոս եկեղեցու Petri portal-ը թանգարանի բակում կառուցվել է 1990-ական թվականներին։ Մշտական ցուցադրություններ Թանգարանի մշտական հավաքածուն ներառված է հետևյալ ցուցահանդեսներում` Համբուրգը 20-րդ դարում Համբուրգի պատմական փաստեր Միջնադարյան Համբուրգ Համբուրգը և եկեղեցին Համբուրգը վաղ ժամանակակից դարաշրջանում Բարոկկո առևտրային սրահ Քաղաքային պատկերը և սահմանադրությունը 17-րդ դարում Ժամանակակից դարաշրջանի սկիզբը 1842 թվականի հրդեհը Էմիգրացիա Համբուրգի միջով Ծովային առևտուր Համբուրգը 21-րդ դարում Վերներ շոգենավի նավիգացիոն կամուրջը Առաջին հրեաների ժամանումը Համբուրգ Լուսավորչություն և էմանսիպացիա Գերմանական կայսրության ժամանակաշրջան Վայմարյան հանրապետություն Հալածանքն ու հոլոքոսն Ազգային սոցալիստական ռեժիմի ներքո Հրեական դպրոցներ Հրեաներն ու բիզնեսը Համբուրգում Հրեական բնակավայրերն ու կենսապայմանները Սինագոգը Այցելուներ Թանգարանը մասնակցում է համբուրգյան «Երկար թանգարանային գիշեր» ծրագրին։ Ծանոթագրություններ Գրականություն Horbas, Claudia; Pelc, Ortwin (2002). Es brannte an allen Ecken und Enden zugleich – Hamburg 1842 Zur Ausstellung im Museum für Hamburgische Geschichte, Nov. 2002 bis Febr. 2003 (in German). Heide: Boyens. ISBN 978-3-8042-1114-8. Արտաքին հղումներ Hamburgmuseum Portal Արխիվացված 2012-02-16 Wayback Machine Stiftung Historische Museen Hamburg Արխիվացված 2013-04-17 Wayback Machine Modelleisenbahn Hamburg e.V. (Hamburg Model Railway Society, website only in German)